Ebb Tide

«Ebb Tide» er en populær sang, skrevet i 1953 av låtskriveren Carl Sigman og komponisten Robert Maxwell.

De mest kjente versjonene er av Frank Chacksfield & His Orchestra (1953), Vic Damone (1953), Roy Hamilton (1954), Frank Sinatra (1958), The Platters (utgitt på singlen Mercury 71624 i 1960), Lenny Welch (1964) og The Righteous Brothers (1965). The Righteous Brothers' var den versjonen med mest suksess, den nådde nummer fem på listene i USA.

Jerry Colonna, Earl Grant, Matt Monro og Santo & Johnny spilte også inn egne versjoner. En versjon med Pat Boone & Billy Vaughn ble utgitt på LP-platen Stardust (Dot DLP-25118 (stereo) og Dot DLP-3118 (mono)) i 1958.  I 1968 spilte Ella Fitzgerald inn låta til albumet 30 by Ella, utgitt på Columbia Records.

The Pussycats' versjon

Den 13. april 1965 gjorde det norske rockebandet The Pussycats sin første plateinnspilling. Den ble gjort i nabolandet Sverige. Resultatet ble singlen «Ebb Tide»/«Cadillac». Singelen ble en salgssuksess med nærmere 25 000 solgte eksemplarer.

Gruppen valgte å gjøre sangen som en instrumental. Gitarist Trond Graff hadde plukket den opp fra radioprogrammet «Musikk til arbeidet», en gang da han var 14 år.

Gruppen fikk spille sangen på Sveriges mest populære TV-show, hos Lennart Hyland. I TV-studio denne avgjørende kvelden var også plateprodusent Simon Brehm fra selskapet Karusell, som ga Pussycats tilbud om platekontrakt der og da. Ekroth nølte til å begynne med, men bare for å virke kostbar.

Referanser

Eksterne lenker
 Liste over album som inneholder innspillinger av «Ebb Tide»

Kategori:Sanger fra 1953
Kategori:Singler fra 1964
Kategori:Singler fra 1965
Kategori:Singler fra 1966
Kategori:The Righteous Brothers-sanger
Kategori:Frank Sinatra-sanger
Kategori:Vic Damone-sanger
Kategori:The Pussycats-sanger
Kategori:Sanger produsert av Phil Spector
Kategori:Sanger skrevet av Carl Sigman